Keijo Virtamo

Keijo Kalervo VIRTAMO (n. la 7-an de aŭgusto 1919 en Akaa - m. la 19-an de novembro 2021 en Helsinko, li do atingis rekordan aĝon de 102 jaroj) estis finna enciklopediisto kiu okupiĝis pri redaktado kaj verkado de pluraj ampleksaj enciklopedioj. Virtamo verkis interalie plurajn artikolojn pri finnaj municipoj por la enciklopedio Otavan iso tietosanakirja (finne: "Granda enciklopedio de Otava") kaj pri muziko por Otavan Suuri Ensyklopedia.

Virtamo estis naskita en Akaa, de kie la familio moviĝis al Kerava kvin jarojn poste. Li studentiĝis ĉe Kerava lernejo en 1938 kaj komencis studi estetikon kaj muzikologion ĉe la Universitato de Helsinko. La Dua Mondmilito interrompis liajn studojn. Virtamo servis en la Regimento Ässät kaj la Onega marborda brigado.

Virtamo magistriĝis pri filozofio post la milito en 1953. Li jam komencis redakti enciklopediojn en la publikigejo Otava en 1949, kaj lia kariero tie daŭris 48 jarojn. Post emeritiĝo, Virtamo daŭre laboris kiel sendependa ĵurnalisto. Li estis implikita en la redakciaj komisionoj de pluraj konsultlibroj kaj redaktis sportajn kaj muzikajn enciklopediojn mem.

Virtamo venis al la atento de la ĝenerala publiko en la 1960-aj jaroj per kvizoj: Tupla tai kuitti, Viisasten kerho, Arpa on heitetty kaj Naapurivisa.

Virtamo vivis en Länsi-Pakila de Helsinko de 1950, ĝis li moviĝis al Oulunkylä en la malfruaj 2010-aj jaroj. Lia edzino estis Raili Virtamo (denaske Hirsimäki), kaj ili havis tri infanojn.

Kategorio:Finnaj redaktoroj